**A teremtés meditációja:**

 Minden lény küzd – *a belé kódolt energiákkal* – a létéért, és a faja fennmaradásáért. A földi ökoszisztémákban a lények rétegződésekben élnek. A létük érdekében folyamatos küzdelmet folytatnak, *de nem egymás ellen, hanem saját magukért.* A sikerességük érdekében különböző szinten létező lények találnak a létükben egymást támogató megoldásokat. *(Gondolj csak a bélflórádra, vagy a szimbiózisban élő lényekre.)* Ugyanakkor a teremtés rétegződésében a feljebb lévő lények felelőséget viselnek az alattuk lévők létfeltételeiért, *hiszen a lentebbi lények biztosítják a létfeltételeket a föntebbiek számára.* **A teremtésben a teljes földi lét rendszeréért**, - *és benne a maga létfeltételeiért* – **az ember viseli a senkivel sem megosztható felelősséget**. A földi rendszer minden működési hibája az emberek tevékenységére vezethető vissza.

 **A teljes földi életközösség csúcsán működő emberi létminőség négy sarkalatos tényezőn alapul:**

1. Elsőként a **földi léten**, a teljes földi életen.
2. Másodikként az ember saját **fizikai létén**; testi, szervezeti működésén.
3. Harmadikként alapul az ember léte a saját **lelki létén**, az érzelmi működésén.
4. Negyedikként épül az ember léte a **szellemi létre**, az isteni magasrendű szellemiségre.

Az ember az isteni szellem révén nyeri el a földi létéhez szükséges legmagasabb rendű tudatosságot, amivel rálát a teremtésre, és benne önmagára. Az így elnyert tudatossággal képes megfelelni a földi életközösségben rá váró szerepre. Az ember a szellemébe gyűjti be - *a földi élethelyzetei átélése révén* – az isteni tudást, és azokat az ösztönzéseket, amelyekre az alsóbbrendű minőségeire hatva meghatározza a fizikai világbeli működésének minőségét. Vagyis **az ember szellemisége határozza meg a lelkiségét!** A szellemiségéből fakadó felelősségtudata /*vagy annak hiánya*/ határozza meg, hogy milyen érzelmeket fog táplálni magával, embertársaival és minden földi lénnyel kapcsolatban.

\*Te milyen érzelmi késztetéseket érzel e vonatkozásban? Kit szeretsz? Kit becsülsz?

\*Érzed-e, hogy indoklást, és magyarázatokat nem igényl**ő**, magas rend**ű** késztetések vezetnek az életed útján? Tapasztalod, hogy az isteni tudás vezet?

\*Vagy úgy gondolod, hogy te racionális lény vagy, ok és okozati alapon m**ű**ködsz? Ezért pontosan kiszámolod az anyagi szükségleteidet, gondot fordítva a testi kényelemre és az élvezetekre? *(Ez esetben az elméd irányít, ami nem szellemi irányítás.)*

**Az ember szelleme az, az erő, tudás, késztetés, és hatalom** *– a szellemtestbe begyűjtött rezonanciákban* -, **ami által megértjük Istent, és az Ő ránk vonatkozó szándékait.** Ennek a magasrendű szellemi erőtérnek a hatására alakulnak ki és működnek az érzelmi erőink, amik átrezgik a fizikai lényünket, *- le egészen az atomi szintig*. Az érzelmeink mozgósítják az elménket; **hogy vele megszervezzük - *a szellemiségünk értékalapjain* - a földi életünket.** Ha mindent a szellem, a magasrendűség mozgósít, akkor Isten tervei szerint teremtünk, összhangban a mindenséggel. Ekkor az ember csak a jót teszi, - *még a szelleme által áthatott ösztöneiből is*. Tény, hogy így az emberiség piciny hányada él és m***ű***ködik.

\*Te hová sorolódva, és mit teremtesz? \*Honnan, mib**ő**l veszed az indítékokat ahhoz, amit nap-mint nap teszel? \*Merült-e fel már benned bels**ő** ellentét abból, amire késztetéseket éreztél, azzal szemben, amit cselekedtél?

A valóság az, hogy az emberek nagy többsége – *szellemtestként* – egy üres buborékot hord a feje felett! /Ez az oka annak, hogy nem szellemvándorlásról, hanem lélekvándorlásról beszélünk./ Szellemtelen életet élve, sok ember selejtes lénnyé vált! *(A spártaiak mindjárt csecsemőkorukban ledobták a* ***Taigetosz*** *hegyéről a selejtes egyedeket abban a tudatban, hogy veszélyeket hordoznak a teljes közösség számára.)*

\*Vizsgáld meg magadat! Te ledobnád-e arról a bizonyos hegyr**ő**l a jelenlegi lényedet, mint javíthatatlant? \*Vagy érzel magadban olyan szellemi er**ő**t és képességeket, amikkel rendbe tudod tenni magadat?

Attól függetlenül, hogy te magaddal mire jutottál, - ***az emberek többségének nincs igénye szellemre, szellemi alapú életre.*** Így **a legtöbb ember lelke kizárólag alsóbb szintek irányából kap ösztönzéseket** – *a vegetatív idegrendszer és a hormonrendszer közvetítésével.* Ezek a lelkek várják a megváltást, a megváltott lélektársaiktól. Ha itt a táborban megfelel***ő***en meger***ő***sítjük a lelkeinket, képesek leszünk els***ő*** körben a magyar lelkek megváltására! A domináns csakrák határozzák meg az ösztönzések milyenségét - *a minőségtelenségek szintjén* -, ha nincs szellemtest.

\*Vizsgáld meg! Te milyen ösztönzésekből, minek élsz? \*Szellemi, vagy anyagi szint**ű** ösztönzéseid vannak? \*Fontos számodra a célszer**ű**ség, a logika, a küls**ő** megjelenés, az anyagi biztonság felépítése? \*Vagy mindezekben tudsz szerepet hagyni, vagy egyenesen szerepeket átengedni a magasabb hatalomnak? *(Itt természetesen nem az uralkodó osztályra, vagy a háttérhatalomra gondoltam.)*

Ha van szellemi intuíció – *márpedig van* -, és az áthatja az embert érzelmileg és tudatilag, akkor ehhez **a földi teremtésben a kreatív erőt- és képességeket a 2-es csakra adja**. Ha nincs szellemi hatás, a 2-es csakra akkor is működik és önmagába fordítja az embert; *testépítéssel, önimádattal, szex mániával, pusztán csak önkifejezésre szolgáló teremtésekkel, alkotásokkal, de innen indítja a szellemtelen ember a harcokat és a háborúkat is.*

Ha nem rendelkezünk szellemi erőkkel, a magasabb csakráink is tévutakra visznek, mert képtelenek leszünk Isten szemével látni, és hangunkkal az ő szavait megszólaltatni. Akkor pedig az **önös érdek** szólal meg – *esetleg megtévesztő csomagolásban* -, **aminek a következménye pusztítás, rombolás, halál**. Isten szellemének ereje kell ahhoz, hogy mindenben és mindenkiben meglássuk a jót, az igazat, az értéket, és képesek legyünk hozzá a szívünkkel kapcsolódni.

Nagyon nagy felelősség és lehetőség a Teremtő Atya teremtő társának lenni itt a földi létben. Ennek a feladatnak csak akkor tudunk megfelelni, ha isteni vezetéssel rendelkezünk. Ezt a lehetőséget a szívünkben kapjuk meg, a szellemünkből származóan. Ekkor a szellemi létünkben lévő tudatosságunkkal hozzuk működésbe a lelki létünket. **Az ember az isteni magasrendű tudattal áthatott lelkiségével szervezi meg a fizikai világbeli létét, az egészséges emberi életét**. Az egészséges szellemiségű és lelkiségű ember földi léte is tiszta és egészséges. Az ilyen tiszta életű emberek a földi életközösségeik felelős fenntartói, irányítói lehetnek.

Lentről felfelé is működnek az ember teremtésének sarokpillérei; **mivel az egészséges tiszta emberi test lehet méltó földi temploma a léleknek, hol a lélek meghallhatja a szellem szószékéről isten szavát.**

Most vonulj magadba, és vizsgáld meg a szerepedet a teremtésben! \*Önnön lényed szintjén. \*Családodban. \*Népedbe-, nemzetedbe való betagozódásod révén. \*Európai polgárként. \*A Földbolygóval kapcsolatot tartó emberi lényként.